ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» 
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

	1. ՀՀ բարձր տեխնոլոգիական արդյունաբերության նախարարություն
	14.08.2026 թ.

	
	N 01/14․1/5639-2026

	«Հայաստանի Հանրապետության 2026 թվականի պետական բյուջեի մասին» օրենքում վերաբաշխում և փոփոխություններ կատարելու, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին» ՀՀ կառավարության որոշման նախագծի վերաբերյալ սկզբունքային առարկություններ չունենք։ Հարցը քննարկվել է Տեղեկատվական համակարգերի կառավարման խորհրդի նիստում և ստացել դրական դիրքորոշում։
Միաժամանակ հարկ ենք համարում նշել, որ ՀՀ բարձր տեխնոլոգիական արդյունաբերության նախարարության կողմից շրջանառության մեջ է դրվել «Հանրային իշխանության մարմինների կողմից թվային փոխակերպման ծրագրերի ներկայացման, գնահատման, առաջնահերթությունների որոշման, ֆինանսավորման և մոնիթորինգի գործընթացի համակարգման կարգը հաստատելու մասին» ՀՀ կառավարության որոշման նախագիծը, որի կարգավորումների համաձայն՝ թվային փոխակերպման ծրագրերի շրջանակում անձնակազմի վարձատրության ծախսերը ֆինանսավորման ենթակա չեն։ Այս համատեքստում ուշադրություն ենք հրավիրում այն հանգամանքի վրա, որ հիշյալ նախագծով ներկայացված նախահաշվային փաստաթղթով նախատեսված են արտադրանքի (պրոդուկտի) ստեղծման աշխատանքներում ներգրավված անձանց վարձատրության ծախսեր, որոնք կարող են մեկնաբանվել որպես հաստիքային անձնակազմի վարձատրության ծախսեր։
	
	
Ընդունվել է ի գիտություն:





	2. ՀՀ ֆինանսների նախարարություն
	25.08.2026 թ.

	
	N 01/34-3/22547-2026

	1. Նախագծին կից ներկայացված հավելված 3-ի համաձայն՝ համակարգերի ներդրմանն ուղղվող կապիտալ բնույթի ծախսը նախատեսվում է իրականացնել 1227-11001 ընթացիկ բնույթի միջոցառման ներքո՝ բյուջետային ծախսերի տնտեսագիտական դասակարգման «Ընթացիկ դրամաշնորհներ պետական և համայնքների ոչ առևտրային կազմակերպություններին» հոդվածով: 
Սակայն 1235 ծրագրի 31001 միջոցառման գծով պլանավորված գումարների հաշվետվողականության ապահովման առումով առաջարկում ենք քննարկել տեղեկատվական համակարգերի ներդրմանն ուղղվող ծախսերը տարանջատելու և որպես կապիտալ բնույթի ծախս ՀՀ ԿԳՄՍ նախարարությանը, որպես միջոցառման կատարող, (ԲՍԿ) դիտարկելու տարբերակը, իսկ համակարգի պահպանման և շահագործման ծախսերի ֆինանսավորումը չդիտարկել 1235 ծրագրի 31001 միջոցառմամբ նախատեսված միջոցներից:
Միաժամանակ ՀՀ ԿԳՄՍ նախարարությանը, որպես միջոցառման կատարող, (ԲՍԿ) դիտարկելու պարագայում առաջարկում ենք առաջնորդվել ՀՀ կառավարության 04.12.2025թ. N1761-Ն որոշմամբ հաստատված կարգի 8-րդ կետի դրույթներով, համաձայն որի՝ արտաքին վերաբաշխման վերաբերյալ որոշումն ընդունվում է Կառավարության կողմից՝ գլխավոր կարգադրիչների ներկայացրած առաջարկի հիման վրա, ուստի առաջարկում ենք Նախագիծը սահմանված կարգով շրջանառել ՀՀ ԲՏԱ նախարարության կողմից։
	Չի ընդունվել:

[bookmark: _GoBack]Համաձայն «Սպորտի կառավարման տեղեկատվական համակարգի վարման և սպորտի ոլորտի պետական վարչական ռեգիստրների մշակման, ներդրման ու վարման կարգը սահմանելու մասին» 2026 թվականի մայիսի 16-ի N 25-Ն հրամանի՝ ամբողջ տեղեկատվության (որը պահվում է ԿՏԱԿ-ի կենտրոնական հանգույցի սերվերների վրա) վարումը, բազայի թարմացումը, տեղեկատվության ընդլայնման գործողությունները, հարակից ոլորտների ստեղծումը և այլն ևս իրականացվելու է ԿՏԱԿ-ի կողմից, ով հանդիսանում է նաև համակարգի գլխավոր ադմինիստրատորն ու կառավարչական պատասխանատուն: Ուստի, ունենալով համապատասխան մասնագիտական կարողություններ, նպատակահարմար է, որպեսզի միջոցառման իրականացման համար պահանջվող գումարը տրամադրվի վերջինիս՝ «Ընթացիկ դրամաշնորհներ պետական և համայնքների ոչ առևտրային կազմակերպություններին» հոդվածով:

	2. Նախագծի վերաբերյալ առկա են նաև ներքոհիշյալ խմբագրական բնույթի դիտարկումները.
ա/ առաջարկում ենք Նախագծի վերնագրից հանել «և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու» բառերը:
	Ընդունվել է:
Նախագիծը խմբագրվել է:


	բ/ 3-րդ հավելվածում 18-րդ տողից հետո ավելացնել «ՀՀ բարձր տեխնոլոգիական արդյունաբերության նախարարություն» և «այդ թվում» տողերը՝ աղյուսակից հանելով 20-21-րդ տողերը:
	
Ընդունվել է:
Նախագիծը խմբագրվել է:



	
գ/ ՀՀ ԿԳՄՍ նախարարությանը որպես միջոցառման կատարող (ԲՍԿ) դիտարկելու պարագայում առաջարկում ենք համապատասխան փոփոխություններ կատարել 6-րդ և 7-րդ հավելվածներում՝ միաժամանակ նախատեսելով փոփոխություններ նաև արդյունքային ցուցանիշներում:

	
	
Չի ընդունվել:
Նպատակահարմար է  գումարը հատկացնել Հայաստանի Հանրապետության կրթության, գիտության, մշակույթի և սպորտի նախարարության «1227. ծրագրի 11001. Էլեկտրոնային կառավարում» միջոցառմանը:



